ภีรนีย์ คงไทย

ภีรนีย์ คงไทย (เกิด 28 กรกฎาคม พ.ศ. 2532) ชื่อเล่น แมท เป็นนักแสดงและนางแบบลูกครึ่งไทย-นอร์เวย์ มีชื่อเสียงจากผลงานการแสดงทางสถานีวิทยุโทรทัศน์ไทยทีวีสีช่อง 3

**ประวัติ**
ภีรนีย์ คงไทย เกิดที่กรุงเทพมหานคร บิดาเป็นชาวนอร์เวย์ มารดาเป็นชาวไทย เดิมใช้นามสกุล วงศ์ดารา จบการศึกษาระดับอนุบาล-มัธยมศึกษาตอนต้นที่ โรงเรียนวาสุเทวี ระดับมัธยมปลายที่ โรงเรียนสารสาสน์เอกตรา สายศิลป์-ดนตรี และสำเร็จการศึกษาระดับปริญญาตรีที่ คณะศิลปกรรมศาสตร์ สาขาการละคร มหาวิทยาลัยธรรมศาสตร์ นอกจากนี้เธอยังสามารถเล่นกีตาร์และไวโอลินได้ ส่วนงานอดิเรกอย่างอื่นเธอชอบการวาดภาพ และชื่นชอบสะสมแสตมป์และหนังสือการ์ตูน
ภีรนีย์ก้าวเข้าวงการบันเทิงตั้งแต่อายุ 13 ปี โดยคำชักชวนของโมเดลลิ่งที่ห้างสรรพสินค้าแห่งหนึ่ง และมีผลงานสร้างชื่อเสียงกับผลงานโฆษณาครีมอาบน้ำสบู่ลักส์ คู่กับ พัชราภา ไชยเชื้อ ต่อมาทางช่อง 3 เห็นแวว จึงให้โอกาสเธอเป็นส่วนหนึ่งของกลุ่มพาวเวอร์ทรี รุ่น 2 ภีรนีย์เริ่มต้นงานแสดงละครจากบทสมทบละครเรื่อง เรือนนารีสีชมพู ต่อมาจึงได้รับบทนำในละคร มณีดิน และ ชมพู่แก้มแหม่ม ละครในสังกัด เมกเกอร์ เจ ของ จริยา แอนโฟเน่
ชีวิตส่วนตัว เคยคบหาดูใจกับ "ไฮโซแพท" แฟนหนุ่มนอกวงการ แต่ได้เลิกรากันไปแล้ว ระยะเวลาคบหาดูใจ 14 ปี ต่อมาเธอได้คบหาดูใจกับ สงกรานต์ เตชะณรงค์ และได้เลิกรากันไปตั้งแต่ปลายเดือนธันวาคม พ.ศ. 2565 
ปัจจุบัน คบหาดูใจกับ เฟม - ภีมเดช ศิวพรพิทักษ์ บุตรชายของนายอภิรัตน์ ศิวพรพิทักษ์ อดีตผู้ช่วยปลัดกรุงเทพมหานคร   และเมื่อวันที่ 11 สิงหาคม พ.ศ. 2567 ภีรนีย์และภีมเดช ได้มีการจดทะเบียนสมรส โดยมีการจัดพิธีหมั้นในช่วงเช้าและพิธีฉลองวิวาห์ในช่วงบ่ายไปพร้อมกัน ท่ามกลางความยินดีของทั้งสองครอบครัว รวมถึงเพื่อนสนิท และผู้ใหญ่ในวงการบันเทิงมาร่วมแสดงความยินดีกันอย่างชื่นมื่น 

**ผลงาน**

**ละครโทรทัศน์**
 ละครโทรทัศน์ทั้งหมดด้านล่างนี้ออกอากาศทาง สถานีวิทยุโทรทัศน์ไทยทีวีสีช่อง 3
2549 
เรือนนารีสีชมพู 
จอมใจ
2550 
มณีดิน 
ปรางค์
2551 
ชมพู่แก้มแหม่ม 
ชมพู่
2552 
ก๊วนกามเทพ 
เกษรา
2553 
หวานใจกับนายจอมหยิ่ง 
จอมใจ พงศ์พิพัฒน์ (จอม)
2554 
กุหลาบร้ายกลายรัก 
เนตรชนก บริบาลพิพัฒน์ (เนตร)
ลิขิตเสน่หา 
ยาหยี (หยี)
2555 
แหม่มแก้มแดง 
อนามิกา (อะนา)
2556 
แผนร้ายพ่ายรัก 
เขมมิก (เขม)
มายาตวัน 
มีคณา (มี่)
มนต์จันทรา
ฟ้ากระจ่างดาว
2557 
ไฟในวายุ 
สลิล กิจกุศล (ลูกหว้า)
รักนี้เจ้จัดให้ 
จันทร์เคียงดาว มันตรากุล (ลูกจัน)
รักต้องอุ้ม 
ลันตา (ลัน)
2558 
ข้าบดินทร์ 
ลำดวน
ขอเป็นเจ้าสาวสักครั้งให้ชื่นใจ 
วรรณวิวาห์ วรรณดำรง (วีว่า)
2558-2559 
ไฟล้างไฟ 
ลีลา กรประดิษฐ์ (ลี) / เอมิลี่
2560 
เหมือนคนละฟากฟ้า 
โยทกา อรุณชาติ (โย)
2562 
บ่วงนฤมิต 
ขวัญอุมา จันทรารักษ์ (ขวัญ), โฉมเฉลา, หม่อมราชวงศ์ฉัตรชนก โสภณ (ฉัตร)
ลิขิตรักข้ามดวงดาว ( You Who Came from the Stars )  
ฟ้ารดา
2565 
ซุปตาร์2550 
แมท ภีรนีย์ (รับเชิญ)
2567 
​หวานรักต้องห้าม 
ผกามาลิน (ลิน)​

**เพลง**
 Happy Brithday ช่อง 3 ร้องร่วมกับ วรินทร ปัญหกาญจน์- เต้นรำทำครัว เพลงประกอบละคร รักนี้เจ้จัดให้- เพลง ใครบอกให้สวย เพลงประกอบละคร ชมพู่แก้มแหม่ม ร้องร่วมกับ วรฤทธิ์ เฟื่องอารมย์

**มิวสิกวิดีโอ**
 แพ้แล้วพาล ศิลปิน ศรัณยู วินัยพานิช- เพื่อนในฝัน ศิลปิน ปาน ธนพร- ลอง ศิลปิน พีซเมกเกอร์- Happy Brithday ช่อง 3- แค่นี้ก็สุขใจ ศิลปิน Cocktail- หัวใจปลาดาว - Bonnadol Feat.F.HERO

**คอนเสิร์ต**
 3 ทหารเสือสาว Limited Edition Live Show- LOVE IS IN THE AIR : CHANNEL3 CHARITY CONCERT

**พากย์เสียง**
 พากย์เสียงเป็น คอนนี่ ในการ์ตูนแอนนิเมชั่นเรื่อง เชลล์ดอน

**ละครสั้น**
 หนังดังสุดสัปดาห์เรื่อง "สูตรรักแซบอีหลี" - หนังดังสุดสัปดาห์เรื่อง "ซิ่งติดถังหลังติดผี"

**รางวัล**
 รางวัลสีสันบันเทิง อวอร์ดส์ 2015 สาขานักแสดงนำหญิงยอดนิยม จากละคร ข้าบดินทร์ - รางวัลฮาวอวอร์ด 2015 สาขาดาราหญิงที่เจิดจรัสแสงในวงการบันเทิง- รางวัล kazz awards 2016 นักแสดงหญิงดาวรุ่งมาแรงแห่งปี- รางวัลพิฆเนศวร ครั้งที่ 4 สาขานักแสดงนำหญิงดีเด่น จากละคร ไฟล้างไฟ- เข้าชิง สยามดารา สตาร์ส อวอร์ด 2016 สาขานักแสดงนำหญิงยอดเยี่ยม สาขาละครโทรทัศน์  จากละคร ไฟล้างไฟ

**อ้างอิง**

**แหล่งข้อมูลอื่น**
 ภีรนีย์ คงไทย
หมวดหมู่:นักแสดงไทยเชื้อสายนอร์เวย์
หมวดหมู่:บุคคลที่เกิดในปี พ.ศ. 2532
หมวดหมู่:นักแสดงสังกัดช่อง 3
หมวดหมู่:นักแสดงหญิงชาวไทย
หมวดหมู่:นางแบบไทย
หมวดหมู่:พุทธศาสนิกชนชาวไทย
หมวดหมู่:บุคคลจากคณะศิลปกรรมศาสตร์ มหาวิทยาลัยธรรมศาสตร์
หมวดหมู่:ชาวไทยเชื้อสายนอร์เวย์
หมวดหมู่:บุคคลจากโรงเรียนวาสุเทวี
หมวดหมู่:บุคคลที่ยังมีชีวิตอยู่
หมวดหมู่:นักแสดงหญิงชาวไทยในศตวรรษที่ 21
หมวดหมู่:นักแสดงหญิงชาวไทยเชื้อสายนอร์เวย์